ભારતનાં બંધારણમાં પ્રાથમિક શિક્ષણ મફત અને સાર્વત્રિક પૂરું પાડવાની જવાબદારી રાજય સરકારની છે. રાજયમાં પંચાયતી રાજ અમલમાં આવ્યા બાદ પ્રાથમિક શિક્ષણની જવાબદારી પંચાયતને સુપ્રત થયેલી છે ત્યારે નવસારી નગરપાલિકાની શિક્ષણ સમિતિ દ્વારા શહેર હાર્દ સમા જુનાથાણા વિસ્તારમાં રાજ્યની નગરપાલિકાઓમાં પ્રથમ કહી શકાય એવી અંગ્રેજી માધ્યમ શાળાનું ખાતમુહૂર્ત નવસારીના ધારાસભ્ય પિયુષભાઇ દેસાઈની અધ્યક્ષતામાં પાલિકા પ્રમુખ અલકાબેન દેસાઈના હસ્તે કરવામાં આવ્યું હતું. આ શાળા 24000 ચોરસફૂટના બાંધકામમાં 16 ઓરડા ત્રણ અદ્યતન લેબોરેટરી, 1 કમ્પ્યૂટર લેબ, લાયબ્રેરી ઉપરાંત વિશાળ હોલ પણ બનાવમાં આવશે.